Diari Oficial de la Generalitat Valenciana


Sumari del DOGV 8745, del 21-02-2020 (2020/1350)

Informació pública de l'ordre d'edificació dictada al solar situat al carrer Joan Verdeguer, 50.
------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/1350


Data del document
:   07-02-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'ordre d'edificació dictada al solar situat al carrer Joan Verdeguer, 50. [2020/1350]  
Per mitjà de la Resolució GL-2679, de 27 de desembre de 2019, la tinenta d'alcalde de Manteniment i Obres d'Infraestructura, Planificació i Gestió Urbana, Relacions Institucionals, en virtut de la delegació conferida per la Resolució 142, de 17 de juliol de 2019, ha disposat el següent:  
Primer. Ordenar l'edificació als propietaris de la parcel·la situada al carrer de Joan Verdeguer, núm. 50, amb referència cadastral 9411908YJ2791C, per haver superat el termini d'un any des de la declaració de caducitat de la llicència concedida per a edificar sense que s'haja sol·licitat llicència per a satisfer el deure d'edificar. Amb això, s'inicia el procediment de declaració d'incompliment i règim d'edificació forçosa, de conformitat amb els articles 184 i 225 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, i s'ha de sol·licitar llicència i prestar garantia en els termes que preveu l'apartat 2.b de la part dispositiva d'aquesta proposta.  
  
Les condicions urbanístiques de la parcel·la que s'ordena edificar són les indicades en l'informe de circumstàncies urbanístiques que es troba en l'expedient i que es resumeixen en:  
Parcel·la del carrer de Joan Verdeguer, 50:  
Classificació: sòl urbà (SU)  
Qualificació: eixample protegit ENS-1  
Superfície: 375,98 metres quadrats  
Ús global: residencial plurifamiliar (Rpf.)  
Ús específic:  
- 373,46 m² aprox. de residencial plurifamiliar (Rpf.)  
- 2,53 m² aprox. de sistema local xarxa viària (RV-4)  
Altures permeses: 5 altures  
La dita parcel·la, amb referència cadastral 9411908YJ2791C, està inscrita en el Registre de la Propietat número 14 de València, en el tom 2833, llibre 656, de la secció 2, foli 27, finca núm. 32800, traslladada de 25853.  
Aquesta ordre d'edificació implica, per si mateixa, la inclusió en el Registre Municipal de Solars i Edificis a Rehabilitar, amb efectes merament declaratius i de publicitat; és a dir, qualsevol persona pot consultar el Registre i, per tant, tindre coneixement de l'ordre d'edificació que hi ha sobre la propietat.  
  
Segon. Notificar als propietaris i a la resta de titulars de drets reals que en el termini de dos mesos comptats des de la notificació podran:  
  
- Oposar-se i adduir que no hi ha incompliment i formular les al·legacions que consideren convenients.  
- Comprometre's a sol·licitar la llicència d'edificació en un termini màxim addicional i improrrogable de dos mesos i, efectivament, a edificar, i atorgar una fiança del 5 % del cost de les obres per mitjà de la presentació del projecte bàsic d'edificació preceptiu.  
- Manifestar la seua voluntat d'adherir-se al règim concertat amb el promotor que siga seleccionat en concurrència pública en el règim de substitució forçosa regulat en la LOTUP, en la modalitat de pagament amb parts de l'edificació en règim de propietat horitzontal, això sense procedir a la declaració d'incompliment.  
  
Tercer. Sotmetre aquesta ordre a informació pública pel termini d'un mes per mitjà d'un anunci en el DOGV i en un periòdic de la província d'àmplia difusió.  
L'expedient es troba a disposició de les persones interessades per al seu examen i consulta al Servei d'Assessorament Urbanístic i Programació, ubicat a la segona planta del pati B de l'edifici de la Tabacalera, situat al carrer d'Amadeu de Savoia, núm. 11, de València, així com en la web municipal, en el Registre Municipal de Solars i Edificis a Rehabilitar.   
  
Quart. Cal advertir que, si no sol·liciten la llicència i efectivament construeixen o s'adhereixen a l'execució concertada, o els informes tècnics i jurídics municipals impedeixen la concessió de la llicència, automàticament decaurà la facultat addicional atorgada per a la seua sol·licitud i el procediment de declaració d'incompliment continuarà, de conformitat amb l'article 184.5.b de la LOTUP, amb les conseqüències següents que amb caràcter general són:  
1. La inscripció en el Registre Municipal de Solars i Edificis a Rehabilitar.  
2. Minoració de l'aprofitament fins al 50 % de conformitat amb les previsions de l'article 103.4 de la LOTUP.  
3. Es triarà el règim d'edificació forçosa per mitjà de substitució forçosa, venda forçosa o expropiació forçosa, segons convinga als interessos públics.  
4. Comunicació al Registre de la Propietat.  
  
Cinqué. Als efectes previstos en l'article 170 i 184.3 de la LOTUP i, una vegada practicada la notificació als propietaris, inscriviu l'immoble en el Registre Municipal de Solars i Edificis a Rehabilitar, i comuniqueu aquesta resolució al Registre de la Propietat.   
  
  
Sisé. Doneu trasllat de la Resolució als serveis de Planejament, Llicències Urbanístiques i Gestió Urbanística.  
  
València, 7 de febrer de 2020.- El secretari: Manuel Latorre Hernández.